b'\n_START_ARTICLE_\nKjersti Tysse Pl\xc3\xa4tzer\n_START_SECTION_\nKarriere\n_START_PARAGRAPH_\nTysse deltok i junior-EM i 1985, der hun kom p\xc3\xa5 11.-plass. \xc3\x85ret etter kom hun p\xc3\xa5 5.-plass i junior-VM. Hun deltok ogs\xc3\xa5 i senior-EM i 1986 i Stuttgart, der hun kom p\xc3\xa5 11.-plass. I World Race Walking Cup 1987 kom hun p\xc3\xa5 17.-plass p\xc3\xa5 10\xc2\xa0km. I 1994 kom hun p\xc3\xa5 16.-plass i EM i Helsingfors, og i 1998 kom hun p\xc3\xa5 9.-plass i EM i Budapest. Hun kom ogs\xc3\xa5 p\xc3\xa5 9.-plass i VM i Sevukka i 1999._NEWLINE_Hun tok s\xc3\xb8lv i OL i Sydney 2000, og hun kom p\xc3\xa5 3.-plass i European Race Walking Cup samme \xc3\xa5r. Etter dette fulgte noen \xc3\xa5r der hun ikke fullf\xc3\xb8rte l\xc3\xb8p; Hun kom ikke i m\xc3\xa5l i European Race Walking Cup 2001, og ble diskvalifisert i VM i Edmonton i 2001. Hun ble ogs\xc3\xa5 diskvalifisert i EM i 2002 og VM i 2003._NEWLINE_Tysse Pl\xc3\xa4tzer kom p\xc3\xa5 en tolvteplass i sommer-OL 2004 i Athen, etter 8 uker med alternativ trening p\xc3\xa5 v\xc3\xa5ren p\xc3\xa5 grunn av en skade. Hun kom deretter p\xc3\xa5 4.-plass i EM i 2006 og VM i 2007. Hun tok ogs\xc3\xa5 s\xc3\xb8lv i OL i Beijing i 2008, kun sl\xc3\xa5tt av russiske Olga Kaniskina. I VM i 2009 ble hun diskvalifisert 3\xc2\xa0km fra m\xc3\xa5l. Kjersti Tysse Pl\xc3\xa4tzer vant Race walking Challenge-serien (tilsvarende World Cup-serien i langrenn og skiskyting)  b\xc3\xa5de i 2008 og 2009, hun har tidligere blitt nr. 2 to ganger. Etter VM i 2009 bestemte hun seg for \xc3\xa5 legge opp._NEWLINE_I 2011 gjorde hun imidlertid comeback, og deltok i NM i kappgang 2011 i Byrkjelo der hun vant sin 47. NM-gull, 39 \xc3\xa5r gammel.'